RO
L 135/60
Jurnalul Oficial al Uniunii Europene
23.5.2023
14.
Se adaugă următorul punct 66.B.135: „66.B.135 Procedura de aprobare a cursurilor de pregătire multimedia (multimedia-based training – MBT) Ori de câte ori aprobă cursuri, inclusiv cursuri de pregătire multimedia (MBT), care sunt oferite într-un mediu fizic sau virtual sau ambele, autoritatea competentă verifică dacă pregătirea de bază pentru aeronave și pregătirea pe tip de aeronavă sunt conforme cu apendicele I și, respectiv, apendicele III.
Procedura de aprobare include principiile și criteriile din apendicele IX.” 15.
Punctul 66.B.200 se modifică după cum urmează: (a) literele (c) și (d) se înlocuiesc cu următorul text: „(c) Examinările de bază respectă standardul specificat în apendicele I și II sau în apendicele VII și VIII, după caz.
Certificatul de recunoaștere (CoR) (formularul EASA 148b) din apendicele III la anexa IV (partea 147) se utilizează pentru a atesta finalizarea examinărilor de bază.
(d) Examinările aferente pregătirii pe tip și evaluările pe tip respectă standardul specificat în apendicele III.
Certificatul de recunoaștere (CoR) (formularul EASA 149b) din apendicele III la anexa IV (partea 147) se utilizează pentru a atesta finalizarea pregătirii pe tip de aeronavă sau a evaluărilor pe tip.”; (b) litera (g) se înlocuiește cu următorul text: „(g) În afară de documentația specifică necesară pentru evaluările pe tip de aeronavă, doar documentele de evaluare pot fi disponibile pentru candidat în cursul evaluării.” 16.
În subpartea E, prima teză se înlocuiește cu următorul text: „Prezenta subparte indică cerințele pentru acordarea creditelor de examinare în conformitate cu punctul 66.A.25 litera (d).” 17.
La punctul 66.B.400 se adaugă litera (d) cu următorul text: „(d) Atunci când un solicitant face trimitere la un raport asupra creditelor aprobat de o altă autoritate competentă, autoritatea de acordare a licențelor ia în considerare acest raport asupra creditelor și solicită avizul celeilalte autorități cu privire la utilizarea raportului asupra creditelor.” 18.
La punctul 66.B.405(a), al doilea paragraf se înlocuiește cu următorul text: „Comparația trebuie să menționeze dacă s-a demonstrat conformitatea și să conțină justificări pentru fiecare afirmație și condițiile posibile sau considerații suplimentare sau ambele.” 19.
Apendicele I se modifică după cum urmează: (a) punctul 2 se înlocuiește cu următorul text:
„2.
Modularizare
Calificarea în privința obiectelor de studiu de bază pentru fiecare categorie sau subcategorie de licență de întreținere de aeronavă se realizează în conformitate cu următoarea matrice, în care materiile aplicabile sunt indicate printr-un «X», în timp ce «n/a» înseamnă că modulul de subiecte nu este nici aplicabil, nici necesar.